Diari Oficial de la Generalitat Valenciana


Sumari del DOGV 4584, del 10-09-2003 (2003/9851)

DECRET 172/2003, de 5 de setembre, del Consell de la Generalitat, pel qual es crea un col·legi públic d'Educació Infantil i Primària a Castelló de la Plana.
------------------------------------------------------------------------------------------------------------------------------------------------------------

### Dades del document

Número de DOGV
:   4584

Data del DOGV
:   10-09-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/9851


Data del document
:   10-09-2003

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Castelló de la Plana
    * centre d'ensenyament
    * ensenyament públic

DECRET 172/2003, de 5 de setembre, del Consell de la Generalitat, pel qual es crea un col·legi públic d'Educació Infantil i Primària a Castelló de la Plana. [2003/M9851]
  
La projecció de les dades censals va aconsellar, en el seu moment, que en el Mapa Escolar de la Comunitat Valenciana es contemplara la creació d'un nou centre docent a Castelló de la Plana, que s'identificava amb el codi 12N0016.
  
L'Ajuntament de Castelló de la Plana, per mitjà d'acord adoptat en sessió plenària celebrada el 25 de juliol de 1997, va posar a disposició de la Conselleria de Cultura i Educació una parcel·la de 6.000 m2, PERI IV BIS (Zona Sw), per a la construcció d'un nou centre de Primària que es correspon amb el previst en el Mapa Escolar. Este sòl es va acceptar per Resolució de 14 de juny de 2002, del conseller de Cultura i Educació. Tot això en el marc de col·laboració establit en la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
La societat mercantil Construccions i Infraestructures Educatives de la Generalitat Valenciana, SA, (Ciegsa) ha gestionat la construcció de l'edifici escolar que s'adequa a les exigències establides en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyances de Règim General No Universitari, i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat.
  
El Consell Escolar Municipal de Castelló de la Plana i la Direcció Territorial de Cultura i Educació de Castelló han emés el seu posicionament favorable perquè s'assigne al centre, des de la seua creació, la denominació específica pròpia de Districte 4, en aplicació del que establix l'article 13 de la Llei Orgànica 8/1985, de 3 de juliol, Reguladora del Dret a l'Educació, i l'article 4 del Reglament Orgànic i Funcional de les Escoles d'Educació Infantil i els Col·legis d'Educació Primària, aprovat pel Decret 233/1997, de 2 de setembre, del Consell de la Generalitat.
  
El Registre de Centres Docents de la Comunitat Valenciana ha certificat que no hi ha cap centre denominat Districte 4 a Castelló de la Plana.
  
En virtut d'això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, a proposta del conseller de Cultura, Educació i Esport i després de la deliberació del Consell de la Generalitat, en la reunió del dia 5 de setembre de 2003,
  
DECRETE
  
Article 1
  
Es crea el següent centre docent:
  
Província: Castelló
  
Localitat: Castelló de la Plana
  
Denominació: Col·legi Públic d'Educació Infantil i Primària Districte 4
  
Codi: 65672901
  
Titular: Generalitat
  
Domicili: c/ Pascual Asensio Hernández, s/n (CP 12231)
  
Composició: 6 unitats d'Educació Infantil i 12 d'Educació Primària
  
Capacitat: 150 llocs escolars d'Educació Infantil i 300 d'Educació Primària
  
Article 2
  
1. El centre nou iniciarà les seues activitats el curs escolar 2003/2004.
  
2. En el citat curs escolar disposarà de 6 unitats d'Educació Infantil i 6 d'Educació Primària
  
3. Els llocs de treball en el dit curs escolar seran els següents:
  
- 7 d'Educació Infantil
  
- 6 d'Educació Primària
  
- 1 d'Educació Primària, Idioma Estranger, Anglés
  
- 1 d'Educació Primària, Educació Física
  
- 1 d'Educació Primària, Música
  
- 1 d'Educació Especial, Pedagogia Terapèutica
  
4. Impartirà els programes d'educació bilingüe d'Ensenyança en Valencià (PEV) i Programa d'Incorporació Progressiva (PIP).
  
Disposicions addicionals
  
Primera
  
El que establix el present decret s'inscriurà en el Registre de Centres Docents de la Comunitat Valenciana.
  
Segona
  
Provisionalment, i fins a la finalització de les obres de construcció de la seua seu definitiva, el centre ocuparà les antigues instal·lacions del Col·legi Públic Educació Infantil i Primària Blasco Ibáñez, en l'avinguda dels Germans Bou, número 26 (CP 12163).
  
Tercera
  
El director territorial de Cultura i Educació de Castelló nomenarà l'equip directiu del centre, de conformitat amb el que establix l'article 17.3) del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell de la Generalitat.
  
Disposicions finals
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2003/2004.
  
València, 5 de setembre de 2003
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ESTEBAN GONZÁLEZ PONS